C 61/6
EL
Επίσημη Εφημερίδα της Ευρωπαϊκής Ένωσης
4.2.2022
8. τονίζει ότι η φιλοδοξία της Ευρωπαϊκής Πράσινης Συμφωνίας να καταστεί η Ευρώπη η πρώτη κλιματικά ουδέτερη ήπειρος έως το 2050 εφαρμόζεται σε εσωτερικό επίπεδο, ενσωματώνοντας κριτήρια βιωσιμότητας σε όλες τις πολιτικές της ΕΕ και αποτελώντας παράλληλα κινητήρια δύναμη σε παγκόσμιο επίπεδο· υπογραμμίζει ότι τόσο η Ευρωπαϊκή Πράσινη Συμφωνία όσο και οι πρωτοβουλίες των τοπικών και περιφερειακών πράσινων συμφωνιών θα πρέπει να καταστούν μέσα για την επίτευξη των στόχων της συμφωνίας του Παρισιού, την πλήρη εφαρμογή του Θεματολογίου των Ηνωμένων Εθνών για το 2030 και των ΣΒΑ, καθώς και για τη διασφάλιση μιας φιλόδοξης συμβολής της ΕΕ στο Παγκόσμιο πλαίσιο για τη βιοποικιλότητα μετά το 2020, το οποίο θα αποφασιστεί από την COP15 της Σύμβασης των Ηνωμένων Εθνών για τη βιολογική ποικιλότητα (2).
Παράλληλα με την επίτευξη κλιματικής ουδετερότητας, η Ευρωπαϊκή Πράσινη Συμφωνία θα πρέπει να είναι οικονομικά βιώσιμη και να μην επιβαρύνει σοβαρά τους καταναλωτές και τις επιχειρήσεις· 9. πιστεύει ακράδαντα ότι η COP26 της UNFCCC μας παρέχει την ευκαιρία να ατενίσουμε το μέλλον και να προλειάνουμε το έδαφος για ένα φιλόδοξο παγκόσμιο θεματολόγιο με ορίζοντα το 2050, συμπληρώνοντας την προσέγγιση των ΣΒΑ με τη συμφωνία του Παρισιού.
Δεδομένου ότι η Ευρωπαϊκή Πράσινη Συμφωνία συνεκτιμά ήδη τους συστημικούς δεσμούς με πολλούς συναφείς τομείς πολιτικής, θα μπορούσε, εάν εφαρμοστεί σωστά, να αποτελέσει πηγή έμπνευσης και κινήτρων για μια Παγκόσμια Πράσινη Συμφωνία· 10. καλεί τα συμβαλλόμενα μέρη της UNFCCC να συμπεριλάβουν στους κανόνες για την αποτίμηση σε παγκόσμιο επίπεδο την υποχρέωση διαβούλευσης των συμβαλλόμενων μερών με τις τοπικές και τις περιφερειακές αρχές κατά το στάδιο εκπόνησης της συμβολής τους και διασφάλισης της συμμετοχής τους· καλεί ειδικότερα τα συμβαλλόμενα μέρη να συμπεριλάβουν το υποεθνικό επίπεδο διακυβέρνησης στην αναθεώρηση των εθνικά καθορισμένων συνεισφορών τους, μέσω της καθιέρωσης ενός διαρθρωμένου εθνικού διαλόγου, πριν από τις συνεδριάσεις της COP· 11. τονίζει ότι είναι σημαντικό να πρωτοστατήσει η ΕΕ στις παγκόσμιες συνομιλίες με τη φιλόδοξη και χωρίς αποκλεισμούς πολιτική της για το κλίμα και αναγνωρίζει, ως εκ τούτου, τον ευρωπαϊκό νόμο για το κλίμα ως αδιαμφισβήτητη ένδειξη και δέσμευση που θέτει την Ευρωπαϊκή Ένωση στην πρώτη γραμμή της δράσης για το κλίμα.
Στο πλαίσιο αυτό, προτρέπει επίσης ρητά οι κλιματικές φιλοδοξίες να μην οδηγήσουν σε περαιτέρω αποξένωση των πολιτών, πλήττοντας σκληρά τους προϋπολογισμούς των νοικοκυριών τους — πολλοί από τους οποίους πλήττονται ήδη σε μεγάλο βαθμό από την πανδημία COVID-19.
Οι πολίτες και οι μικρές επιχειρήσεις δεν θα πρέπει να επωμιστούν την οικονομική επιβάρυνση που συνεπάγονται οι φιλόδοξες δέσμες μέτρων πολιτικής· 12.
επισημαίνει επ’ αυτού ότι πολλές ευρωπαϊκές περιφέρειες είχαν κηρύξει κατάσταση κλιματικής έκτακτης ανάγκης προτού αυτή αναγγελθεί από το Ευρωπαϊκό Κοινοβούλιο και έχουν ήδη θεσπίσει τους δικούς τους φιλόδοξους νόμους για το κλίμα· ως εκ τούτου, πιστεύει ότι η εμπειρογνωσία τους θα πρέπει να κατέχει πιο εξέχουσα θέση στην παγκόσμια διπλωματία για το κλίμα· 13.
ζητεί ταχύτερη προσαρμογή και υλοποίηση των αποστολών της ΕΕ για την «Προσαρμογή στην κλιματική αλλαγή» και τις «Κλιματικά ουδέτερες πόλεις», καθώς και άλλων σχετικών αποστολών που αφορούν το έδαφος, την υγεία και τους ωκεανούς, μόλις εγκριθούν.
Καλεί τις τοπικές και τις περιφερειακές αρχές να εκπονήσουν τις δικές τους στρατηγικές προσαρμογής στην κλιματική αλλαγή και μετριασμού των επιπτώσεών της, με στόχο να ενισχυθούν η προστασία και η ανθεκτικότητα των τοπικών κοινοτήτων και των φυσικών ενδιαιτημάτων (3)· 14. παρότι επιδοκιμάζει πλήρως τη φιλοδοξία του πλαισίου της ΕΕ για το κλίμα, ζητεί ωστόσο να αναληφθούν συγκεκριμένες δράσεις για την υποστήριξη των στόχων αυτών, διασφαλίζοντας ότι καμία περιφέρεια και κανένας πολίτης δεν θα μείνει στο περιθώριο· Απαιτείται ιδιαίτερη προσοχή και αυξημένη ειδική στήριξη στην περίπτωση των περιφερειών εξόρυξης άνθρακα, των περιφερειών υψηλής έντασης άνθρακα, των λιγότερο ανεπτυγμένων περιφερειών και των νησιών· 15.
χαιρετίζει την έναρξη της Διάσκεψης για το μέλλον της Ευρώπης και ζητεί να αποτελέσει η Ευρωπαϊκή Πράσινη Συμφωνία κεντρικό θέμα, δεδομένου ότι η κλιματική αλλαγή, η δίκαιη μετάβαση και η βιώσιμη ανάπτυξη έχουν άμεσο αντίκτυπο στην οικονομία, τη δημόσια υγεία και την ευημερία των πολιτών της ΕΕ· θεωρεί ότι, στο πλαίσιο αυτό, το ευρωπαϊκό σύμφωνο για το κλίμα μπορεί να διαδραματίσει πρωταρχικό ρόλο και να καταστεί βέλτιστη πρακτική που θα πρέπει να αναπαραχθεί σε παγκόσμιο επίπεδο· 16.
είναι πρόθυμη να συνδιοργανώσει με την Ευρωπαϊκή Επιτροπή, το Ευρωπαϊκό Κοινοβούλιο και άλλους σχετικούς οργανισμούς μια σειρά διαλόγων με τους πολίτες και μια θεματική ημερίδα σχετικά με την τοπική δράση για το κλίμα, προκειμένου να εκτεθεί η προστιθέμενη αξία της Ευρωπαϊκής Πράσινης Συμφωνίας και να προβληθούν διάφορες τοπικές πρωτοβουλίες.
Ταυτόχρονα, καλεί εκ νέου τα μέλη της ΕτΠ να δώσουν το παράδειγμα και να προωθήσουν τοπικές και περιφερειακές COP· 17. προτρέπει όλα τα συμβαλλόμενα μέρη της UNFCCC, σε συνεργασία με υποεθνικές αρχές και μη κρατικούς φορείς, να συμβάλουν εποικοδομητικά στη διαδικασία που θα οδηγήσει στην COP26, μεταξύ άλλων, με την προώθηση τοπικών συμβουλευτικών οργάνων, συνελεύσεων πολιτών, τοπικών και περιφερειακών COP, καθώς και ημιεπίσημων φορέων, όπως τα τοπικά και περιφερειακά συμβούλια νεολαίας και τα κοινοβούλια νέων·
(2) (3)
15η σύνοδος της Διάσκεψης των μερών της Σύμβασης για τη βιολογική ποικιλότητα (CBD COP15).
COR-2021-01903, γνωμοδότηση της ΕτΠ με θέμα «Διαμορφώνοντας μια Ευρώπη ανθεκτική στην κλιματική αλλαγή — η νέα στρατηγική της ΕΕ για την προσαρμογή στην κλιματική αλλαγή».